WINMED คาดกำไรไตรมาส 3 โต 313% ปี 65-66 เด่นต่อเนื่องจากธุรกิจเดิม-“S-Curve ใหม่”
WINMED คาดกำไรไตรมาส 3 โต 313% ปี 65-66 เด่นต่อเนื่องจากธุรกิจเดิม-“S-Curve ใหม่” แนะซื้อเป้า 7.80 บ.
WINMED คาดกำไรไตรมาส 3 โต 313% ปี 65-66 เด่นต่อเนื่องจากธุรกิจเดิม-“S-Curve ใหม่” แนะซื้อเป้า 7.80 บ.
3 พ.ย. 2564

บล.ฟินันเซีย ไซรัส ระบุในบทวิเคราะห์วันนี้ (29 ต.ค.64) ว่า บริษัท วินเนอร์ยี่ เมดิคอล จำกัด (มหาชน) หรือ WINMED คาดกำไรไตรมาส 3/2564 โต 313% เทียบไตรมาสก่อนหน้า, -3% เทียบช่วงเดียวกันของปีก่อน ยังฟื้นไม่เต็มที่จากการ Lockdown ทำให้รายได้ผลิตภัณฑ์หลักที่เกี่ยวข้องกับโลหิตถูกเลื่อนออกไป แต่คาดฟื้นตัวไตรมาส 4/2564
อย่างไรก็ตามประมาณการกำไรปี 2564 อาจมี Downside 5-8% แต่ยังคงประมาณการกำไรปี 2565-2566 ฟื้นตัวแรงในปี 2565 จะมาจากธุรกิจเดิมและ S-Curve ใหม่ได้แก่ห้องแล็บตรวจ COVID-19 ในช่วงต้นไตรมาส 4/2564 แล็บตรวจเชื้อ HPV และ STD คาดเริ่ม Soft launch ปลายไตรมาส 4/2564 และแล็บผลิตยา (Immunotherapy) คาดให้บริการในไตรมาส 3/2565 และการขยายตลาดสู่ B2C คงราคาเป้าหมายปี 2022 ที่ 7.80 บาท ยังแนะนำ “ซื้อ”